Ταυτότητα &amp; Υποκείμενο στο ταξίδι «διασχίζοντας τον Ατλαντικό». Μουσειολογικές προσεγγίσεις για τη μετανάστευση στην Αμερική τον 20ο αιώνα.
Creators: name: Παπαδημητρίου, Βασιλική Λεωνίδα
Publisher: name: Aristotle University of Thessaloniki
Year: 2021
Subjects: Μουσεία μετανάστευσης
Ταυτότητα και μνήμη
Προφορική ιστορία και αντικείμενα
Ellis Island Migration Museum
Tenement Museum
Migration museums
Identity and memory
Oral history and objects

description: Αντικείμενο της παρούσας έρευνας αποτελεί ο βαθμός και ο τρόπος ένταξης του υποκειμένου στο μουσειολογικό αφήγημα των μουσείων μετανάστευσης, και ειδικότερα του Ellis Island Immigration Museum και του Tenement Museum στη Νέα Υόρκη. Βασικό κριτήριο για την επιλογή των δύο μελετών περίπτωσης αποτελεί η διαχείριση των θεμάτων ταυτότητας και μνήμης στο μουσειολογικό αφήγημα, καθώς και η αξιοποίηση της προφορικής ιστορίας και των αντικειμένων στο σχεδιασμό των εκθέσεων. Η εργασία μελετά θέματα που αφορούν στη θέση του υποκειμένου μέσα στην ιστοριογραφία της μετανάστευσης στις ΗΠΑ στον 20ό αιώνα, στην ταυτότητα και το ρόλο της μνήμης στα μουσεία, στον κοινωνικό ρόλο του μουσείου, στη χρήση της προφορικής ιστορίας και των αντικειμένων ως εργαλείων της μνήμης, και στη μελέτη της πρακτικής μουσείων μετανάστευσης διεθνώς, προκειμένου για τον μελλοντικό σχεδιασμό μιας μουσειολογικής πρότασης. Οι τελικές διαπιστώσεις -μέσα από τη θεωρητική, βιβλιογραφική, και εμπειρική μελέτη διαφορετικών μουσειολογικών πρακτικών- αναδεικνύουν (α) τη διαχείριση θεμάτων ταυτότητας και μνήμης σε μουσεία μετανάστευσης ως άμεσα συνυφασμένων με τον εθνικό ή όχι χαρακτήρα του μουσείου, (β) κατά πόσο η μουσειολογική προσέγγιση αναδεικνύει πολυπολιτισμικά στοιχεία, και (γ) τον τρόπο που επιλέγεται για την πρόσληψη του επισκέπτη και τη δημιουργία μουσειολογικής εμπειρίας. Η έμφαση στην αναγνώριση του υποκειμένου, των πολλαπλών ταυτοτήτων, της πολιτισμικής ταυτότητας της διασποράς, και της μετανάστευσης ως βιωμένης εμπειρίας, αναδεικνύουν τον κοινωνικό ρόλο του μουσείου αλλά και τη σύνδεση της ιστορίας με τον προσωπική εμπειρία του επισκέπτη. Ειδικότερα για τα μουσεία μετανάστευσης, η έννοια της εν-συναίσθησης αποκτά σημαίνοντα ρόλο για την πρόσληψη του μουσειολογικού αφηγήματος, το οποίο συμβάλει στην κατανόηση της πολιτισμικής διαφορετικότητας και σε θέματα κοινωνικής ένταξης. Σε συνάρτηση με τα παραπάνω, η παρούσα έρευνα καταλήγει με μια μουσειολογική πρόταση για έναν νέο θεματικό άξονα στο εκθεσιακό πρόγραμμα του Ellis Island Immigration Museum, βασισμένου στην καταγραφή και το υλικό οικογενειακών ιστοριών μετανάστευσης.
description: The object of this research is the degree and manner in which the subject is integrated within migration museum narratives, and in particular in those of Ellis Island Immigration Museum and the Tenement Museum in New York. The main criterion for selecting the museums in question as case studies, was their approach to identity and memory within the museological narrative, as well as their utilization of oral history and objects in exhibition design. The present thesis explores issues related to the subject’s position within the historiography of 20th century immigration to the USA, to the identity and the role of memory in museums, to the social role of museums, to the use of oral history and objects as tools of memory, and to migration museum practices internationally, seeking to design a new museological proposal. Final findings -reached via theoretical, bibliographical and empirical study of different museological practices- highlight (a) the approach to issues of identity and memory approach as directly linked to the national or non-national status of the museum, (b) the extent to which the museological approach integrates multicultural elements, and (c) the museological approach and choices made that define the visitor’s conception and the creation of the museological experience. The emphasis on the recognition of the subject, on multiple and diverse identities, on the cultural identity of diaspora, on immigration as a lived experience, highlight the social role of the museum, linking History to the visitor’s personal experience. For migration museums in particular, the concept of empathy takes a key role in the conception of the museological narrative, which contributes to the understanding of cultural diversity and issues of social integration. Drawing from the above, this thesis concludes with a museological proposal for a new thematic section in the exhibition programme of the Ellis Island Immigration Museum, based on the recording and use of immigration family histories.
description: Σε συνεργασία με: Παιδαγωγικό Δημοτικής Εκπαίδευσης (Πανεπιστήμιο Δυτικής Μακεδονίας)